Document ID: /roh_data/filtered/fineweb-2-filterrobots_roh.jsonl.gz/29990

Las applicaziuns d'emprender linguatgs pon ins parter en duas categorias. I dat apps cun dialogs a bucca, exercizis da grammatica e teoria – pia sumegliant sco en scola.
La segunda varianta èn apps nua ch'ins emprenda in linguatg in zic sco in uffant. Vul dir: Naginas explicaziuns da grammatica u da vocablas. Concret capita quai lura cun gieus sco per exempel dir suenter pleds, mirar sin maletgs e tscherner la vocabla che tutga tiers.
Da principi pon ins emprender zic a zic linguatgs cun applicaziuns. Sch'ins vul dentant emprender pli a profund in linguatg po quai cuzzar onns. Ina applicaziun po esser ina alternativa pli favuraivla ad ina scola da linguatgs che po gidar per emprender la basa d'ina lingua.